Diari Oficial de la Generalitat Valenciana


Sumari del DOGV 2540, del 29-06-1995 (1995/835203)

ORDRE de 31 de març de 1995, de la Conselleria d'Agricultura, Pesca i Alimentació, per la qual es modifica l'Ordre de 2 de gener de 1995, de la Conselleria d'Agricultura, Pesca i Alimentació, per la qual s'estableixen ajudes per a la paralització temporal de la flota pesquera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/03/31/(1)/dof/vci/html**

### Dades del document

Número de DOGV
:   2540

Data del DOGV
:   29-06-1995

Secció del DOGV
:   DISPOSICIONS GENERALS

Número del document
:   1995/835203


Data del document
:   31-03-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 31 de març de 1995, de la Conselleria d'Agricultura, Pesca i Alimentació, per la qual es modifica l'Ordre de 2 de gener de 1995, de la Conselleria d'Agricultura, Pesca i Alimentació, per la qual s'estableixen ajudes per a la paralització temporal de la flota pesquera.   
L'Ordre de 2 de gener de 1995, de la Conselleria d'Agricultura, Pesca i Alimentació, aprovà les bases reguladores d'unes ajudes per a la paralització temporal de la flota pesquera i es va publicar en el Diari Oficial de la Generalitat Valenciana número 2.431, del dia 19 de gener.  
Una vegada començada la seua aplicació s'ha constatat la necessitat de preveure expressament la seua relació amb el Reglament (CEE) núm. 3699/1993, del Consell, de 21 de desembre de 1993, així com també alterar la línia de subvenció a càrrec de la qual es financien les ajudes, d'acord amb una modificació pressupostària prèvia de caràcter tècnic.  
D'acord amb açò, i fent ús de les atribucions que tinc conferides.  
ORDENE:  
Article primer  
Modificar l'Ordre de 2 de gener de 1995, de la Conselleria d'Agricultura, Pesca i Alimentació, per la qual s'estableixen ajudes per a la paralització temporal de la flota pesquera, en els següents termes.  
a) Afegir un segon paràgraf en l'article segon, que diga:  
«Les mesures de paralització previstes en aquesta ordre no es computaran com a mesures de limitació de les activitats pesqueres dels programes d'orientació plurianuals, a l'efecte previst en el Reglament (CE) núm. 3.699/1993, del Consell, de 21 de desembre de 1993».  
b) Substituir el paràgraf segon de l'article vuitè, pel següent:  
«Les subvencions aprovades es finançaran a càrrec del capítol IV del programa 714.10 d'Ordenació i Millora de la Producció Pesquera, tenint en compte les disponibilitats dels pressuposts de la Generalitat Valenciana en cada exercici».  
Article segon  
El termini per a la presentació de la documentació pel beneficiari a què fa referència l'article novè, serà de dos mesos a partir de l'acabament de l'acció, i en tot cas, dins de l'exercici pressupostari en el qual es concedesca la subvenció.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 31 de març de 1995  
El secretari general d'Agricultura, Pesca i Alimentació  
 (PA art. 3 Decret 179/1993, de 28 de setembre),  
FERNANDO RíOS ARAGÜÉS


Còpia Permalink ELI